1.5.2014 Jurnalul Oficial al Uniunii Europene L 130/39 REGULAMENTUL DE PUNERE ÎN APLICARE (UE) NR. 442/2014 AL COMISIEI din 30 aprilie 2014 de modificare a Regulamentului (CE) nr. 1235/2008 în ceea ce priveşte cererile de includere în lista ţărilor terțe recunoscute în scopul echivalenței în ceea ce priveşte importul de produse ecologice (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 834/2007 al Consiliului din 28 iunie 2007 privind producția ecologică și etiche- tarea produselor ecologice, precum și de abrogare a Regulamentului (CEE) nr. 2092/91 ('), în special articolul 33 alineatul (2) şi articolul 38 litera (d), întrucât: (1) Regulamentul (CE) nr. 1235/2008 al Comisiei () stabileşte normele privind procedura pentru recunoaşterea țărilor terțe în scopul echivalenței, în conformitate cu articolul 33 alineatul (2) din Regulamentul (CE) nr. 834/2007. (2) Consiliul Uniunii Europene, în concluziile sale privind agricultura ecologică ale celei de a 3237-a reuniuni a Consiliului Agricultură şi Pescuit din 13 și 14 mai 2013, a încurajat Comisia să îmbunătățească mecanismele exis- tente pentru a facilita comerțul internațional cu produse ecologice şi pentru a solicita reciprocitate şi transparență în orice acord comercial. (3) Revizuirea, în curs de desfășurare, a cadrului juridic a sectorului producției ecologice a dezvăluit deficiențe în sistemul actual de recunoaştere a țărilor terțe în scopul echivalenţei. Majoritatea regimurilor de echivalență semnate de Comisie şi de țările terțe au fost aplicate în mod unilateral de Comisia Europeană, ceea ce nu a fost propice pentru promovarea unor condiții de concurență echitabile. S-a constatat că recunoașterea echivalenței cu țări terțe ar trebui să fie stabilită prin acorduri internaționale. Prin urmare, sistemul actual de recunoaştere a țărilor terțe în scopul echivalenței, bazat pe regimuri de echivalenţă, ar trebui să se orienteze către un sistem bazat pe acorduri internaționale echilibrate, în vederea promovării unor condiții de concurenţă echitabile, a transpa- renței și a securității juridice. (4) Pentru a facilita tranziția la noul sistem de recunoaştere bazat pe acorduri internaționale, este necesar să se intro- ducă o dată limită pentru a primi noi cereri de includere în lista prevăzută la articolul 7 din Regulamentul (CE) nr. 1235/2008 și în anexa III la respectivul regulament. Cererile primite după această dată nu ar mai trebui să fie admisibile. (5)  Prin urmare, Regulamentul (CE) nr. 1235/2008 ar trebui modificat în consecință. (6)  Măsurile prevăzute în prezentul regulament sunt conforme cu avizul Comitetului de reglementare pentru producția ecologică, ADOPTĂ PREZENTUL REGULAMENT: Articolul 1 La articolul 8 din Regulamentul (CE) nr. 1235/2008, alineatul (1) se înlocuieşte cu următorul text: „(1) Comisia analizează posibilitatea includerii unei țări terțe în lista prevăzută la articolul 7 la primirea unei cereri de includere din partea reprezentantului țării terțe în cauză, cu condiția ca o astfel de cerere să fie prezentată înainte de 1 iulie 2014.” () JOL189,20.7.2007, p. 1. () Regulamentul (CE) nr. 1235/2008 al Comisiei din 8 decembrie 2008 de stabilire a normelor de aplicare a Regulamentului (CE) nr. 834/2007 al Consiliului în ceea ce priveşte regimul de import al produselor ecologice din țări terțe (JO L 334, 12.12.2008, p. 25).